शीर्षक: 'बर्ड फ़्लू कोष के लिए पैसे चाहिए'\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
चीन की राजधानी बेजिंग में 17 और 18 जनवरी को दानदाताओं का अंतरराष्ट्रीय सम्मेलन हो रहा है.

बर्ड फ़्लू मामलों के संयुक्त राष्ट्र समन्वयक डेविड नाबैर्रो ने उम्मीद जताई है कि इस सम्मेलन में ज़रूरी धनराशि इकट्ठा हो जाएगी.

संयुक्त राष्ट्र का कहना है कि बर्ड फ़्लू से निपटने के लिए जल्द क़दम उठाने होंगे.

तुर्की

तुर्की में बड़े पैमाने पर बर्ड फ़्लू फैला है जिससे  बर्ड फ़्लू से निपटने की तरीकों के बारे में नई बातें सिखने को मिल रही हैं.



इस बारे में डेविड नाबैर्रो ने कहा, "तुर्की से हमें दो बातें सीखने को मिली हैं, पहली ये कि पशु चिकित्सा सेवा को जल्द से जल्द क़दम उठाने चाहिए और दूसरा ये कि बीमार या मृत पक्षियों से होने वाले खतरे के बारे में लोगों को बताया जाए."

तुर्की में एच5एन1 वायरस से कम से कम दो लोगों की मौत हो चुकी है.

संयुक्त राष्ट्र के खाद्य और कृषि संगठन ने आगाह किया था कि तुर्की में बर्ड फ़्लू महामारी का रूप ले सकता है. साथ ही ये भी कहा था कि तुर्की के पड़ोसी देशों को भी खतर हो सकता है.

संयुक्त राष्ट्र अधिकारी डेविड नाबैर्रो ने कहा है कि  तुर्की सरकार ने बर्ड फ़्लू की रोकथाम के लिए कड़े क़दम उठाए हैं लेकिन अभी और काम किया जाना बाकी है.

बर्ड फ़्लू के एच5एन1 वायरस के चलते दुनिया भर में 70 से ज़्यादा लोग मारे गए हैं.